钦定古今图书集成/明伦汇编/宫闱典/第003卷 > 女宿图
## 钦定古今图书集成/明伦汇编/宫闱典/第003卷 > 女宿图

图考

女宿

按《星经》：“须女四星，主布帛，为珍宝藏，一名婺女、天女
水星，春夏水，秋冬火，大明，女功有就。”

按《史记天官书》。“婺女。”

按《隋书天文志》：“须女四星，天之少府也。须，贱妾之称，
妇职之卑者也。主布帛，裁制嫁娶。”

按《步天歌》，四星如箕，主嫁娶。

按《新法历书》表同，俱木、土。

离珠

按《星经》，“离珠五星，在女北，主藏府，以御后宫，移则乱。”
按《宋史天文志》：“离珠五星，在须女北，须女之藏府，女
子之星也。”又曰：“主天子旒珠，后夫人环珮。”

按《步天歌》“五个，离珠女星上。”

按，“《新法历书表》阙。”〈按表不载离珠而图中女宿上两星以为新增星亦不解〉